Počinje NBA sezona! (30/01/01) - 2001-10-30
Tko je bolji - Michael Jordan ili mlade zvijezde?
Michael Jordan se večeras, nakon tri godine, vraća na košarkaške terene. Njegovi Washington Wizardsi igraju u New Yorku protiv Knicksa. Tako i počinje nova NBA sezona! Kada je Jordan prije tri godine prestao igrati, Kobe Bryant je imao samo 19 godina i treneri su ga puštali da pred kraj takmica, koje su već bile rješene, trenira šut. Chris Webber u to doba još nije imao niti jednu playoff pobjedu, dok Ray Allen i Allen Iverson nisu odigrali niti jednu playoff utakmicu. Tracy McGrady je imao prosječno sedam poena po utakmici. Vince Carter je bio poznat samo po zakucavanjima. Prije tri godine NBA je bila Jordanova liga u kojoj je on, ponekad, puštao mladje igrače da se dokazuju. Bila je to liga koja je doživljala posljednje dane svoje renesanse započete, osim s Jordanom i s Magicom Johnsonom, Charlesom Barkleyem i Larryem Birdom. Oni nisu bili samo sportski nego i komercijalni geniji. Nakon tri godine neigranja Jordan će se na terenu susresti s nekim novim klincima, od kojih neki nose i šampionsko prstenje. Oni sada imaju iza sebe vlastite uspjehe, reklame, modne sportske marke i oni jako žele igrati protiv Michaela Jordana koji se vraća u dresu ekipe koja posljednje godine pamti samo po neuspjesima, dok Michael svoje posljednje igračke godine pamti samo po uspjesima. Njegov najveći partner u tim uspjesima bio je trener Chicago Bullsa, Phill Jackson, koji sada vodi aktualnog prvaka Los Angeles Lakerse. S njim su i Shaquille O`Neal i Kobe Bryant. Zato je umjesno pitanje – tko je drugi, ima li ova liga još nekog favorita? Tko bi na Zapadu mogao biti trn u Lakersovom oku i tko može biti pravi takmac s Istoka u finalu NBA lige? Na Zapadu su to, prije svih – Sacramento i Dallas. Sacramento Kings ulaze u ovu sezonu bez Jasona Williamsa, ali s Mikom Bibbyem na mjestu playmakera. Uz provjerene Webbera, Divca i Stojakovića. Očekuje se njihova slabija igra na početku, ali sve bolja kako sezona bude odmicala, jer bi se trebali u kasnijoj fazi bolje uigrati s novim playmakerom. Može li netko od njih zaustaviti Shaq-a? Odgovor je – izgleda da ne može! Ni Dallas nema lijek za Lakersovog centra, ali ta ekipa izgleda spremna zauzeti bolje mjesto na ljestvici od San Antonia i Utah Jazza. Dallas sada ima isukusnog Tima Hardawaya i njegova igračka inteligencija zaista je potrebna mladim Dallasovim košarkašima. Steve Nash, Michael Finley i naravno, njemačko čudo – Dirk Nowitzki – zaista mogu svakoga pobijediti. Kada su inspirirani. Kada nisu, loše po njih - dobro po njihove suparnike! No, što je s Istočnom konferencijom? Hoće li se Lakersi još jednom u NBA finalu naći s Philadephijom? Vjerojatno neće! Zašto? Zato što brojne ozljede ključnih igrača u pripremnom periodu najvjerojatnije neće 76ersima dati dovoljno prostora za kvalitetne igre. U Torontu to jako dobro znaju. Kanadjani su se pojačali za ovu sezonu, a ključni igrač može biti veteran – Hakeem Olajuwon! Milwaukee Bucksi igraju sve bolje, a kupovinom Anthony Masona njihova prva linija dobija snagu, iskustvo, obranu i precizonost. No, što je s Orlandom? Tu sve ovisi o tome hoće li se ozljedjeni igrači vratiti u igru. Mike Miller i Grant Hill mogu do Božića doći u formu. Ako budu zdravi! Tracy McGrady još nije igrao s Horacom Grantom i Patrickom Ewingom i tu varijantu tek treba uigrati. Otpirlike se može pretpostaviti koji će klubovi završiti u playoffu (na Zapadu - Lakers, Dallas, Sacramento, San Antonio, Utah, Houston, Portland i Minnesota, na Istoku – Toronto, Orlando, Milwaukee, Charlotte, Miami, New York, Philadephia i Indiana), ali pitanje je mogu li Wizardsi s Michaelom Jordanom biti medju najboljim ekipama? Veći dio košarkaških analitičara kaže – ne mogu, ali svi se slažu – bit će pravi užitak ponovno gledati najvećeg košarkaša svih vremena!